Banco di Caribe
Banco di Caribe (BdC) ta un banko komersial di Kòrsou ku sede prinsipal na Saliña, Kòrsou. E banko tin establesimentunan tambe na Aruba, Boneiru i Sint Maarten i un 350 empleado. E ta un di e tres banko mas prominente di Kòrsou.

Historia 
Na 1972 Philip de Jongh, komersiante i Hubert Spencer, sindikalista, ta funda Banco di Caribe komo instituto finansiero típiko antiano. Dia 21 di mei 1973 e banko ta kuminsa opera bao di director Eddy de Kort. Desde 2017 Banco di Caribe ta un kompania supsidiario di e Grupo Ennia. Anteriormente na 2005 Parman International, ku na 2006 tambe a atkeri Seguros Ennia, tabata akshonista mayoritario di e banko. Director di Parman International tabata e merikano, Hushang Ansary. 

Na 2021, despues ku e Grupo Ennia a enfrenta problemanan serio di solvabilidat, CBCS na nomber di Ennia Caribe Holding a bai over na benta di e akshonnan di Banko di Caribe. United Group Holdings di e empresario Gregory Elias ta atkeri e banko entrante promé di yüni 2022. Na Kòrsou, Boneiru i Sint Maarten e banko ta kontinua su aktividatnan, mientras e lo deshasí di su operacion na Aruba.  

Empresa
Kòrsou